  Анжелика Тихонова корреспондент Удмуртиын «Кышкыттэм но ӟечлыко автомобиль сюресъёс» йӧскалык ӵектос улсын Эгра – Красногорск сюресэз тупатъяны кутскизы. Со сярысь «Удмуртавтодор» огазеяськонлэн «ВКонтакте» мерлыко вотэсысь огиназ ивортэмын. Элькун сюреслэсь кык люкетсэ выльдозы. Нырысетӥез Эгра – Глазкар сюрес дорысен ог куинь иськемез (км 0+019 - км 3+104), кыкетӥез – Юлайгуртэ кожон дорысен Красногорск черкогурт пала мынон сюрес (км 4+650 - км 8+075). Оглом 5,37 иськем сюресэз выльдозы Ӧнерчиос сюрес урдсысь 8,1 гектар вылысь будосъёсты утялтозы, канаваосты сузялозы но ву кошкон гумыосты тупатъялозы, сюрес шобретэз выльдозы, сюрес дуръёсты юнматозы, мер транспортлы дугдылон интыосты умоятозы но автопавильонъёс пуктозы. Сюресэз асфальтобетонэн шобыртозы. Оглом Эгра – Красногорск сюреслэсь 11,3 иськемзэ выльдозы. 2-тӥ куартолэзе Красногорск ёросын Малягурт но Сюрзяне гуртъёсы кожон палан сюресэз (км 14+416- км 37+104)  тупатъяны кутскозы. Тодэ вайытом, озьы ик та дыре Кез ёросын гурт сюресэз тупатъяны кутскизы.  Тегъёс: Авто Эгра Удмуртия сюресъёс тупатъянужъёс Красногорск  